
 6.1.2016
 BG
 Официален вестник на Европейския съюз
 L 3/35
 РЕГЛАМЕНТ ЗА ИЗПЪЛНЕНИЕ (ЕС) 2016/8 НА КОМИСИЯТА
 от 5 януари 2016 година
 за определяне на техническите характеристики на ad hoc модула за 2017 г. относно самостоятелната заетост
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 577/98 на Съвета от 9 март 1998 г. относно организацията на извадково изследване на работната сила в Общността (1), и по-специално член 7а, параграф 5 от него,
 като има предвид, че:
 (1)
 За целите на наблюдението на напредъка към постигането на общите цели, определени в стратегията „Европа 2020“, Комисията следва да получи от държавите членки изчерпателен набор от данни относно самостоятелната заетост, който да даде възможност за съпоставка между държавите членки.
 (2)
 С Регламент (ЕС) No 318/2013 на Комисията (2) се създава ad hoc модул относно самостоятелната заетост.
 (3)
 В Делегиран регламент (ЕС) No 1397/2014 на Комисията (3) се определят и се описват областите на специализирана информация („ad hoc подмодули“), които да бъдат включени в ad hoc модула за 2017 г. относно самостоятелната заетост.
 (4)
 Комисията следва да определи техническите характеристики, филтрите, кодовете и срока за предаване на данните за ad hoc подмодула относно самостоятелната заетост.
 (5)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Техническите характеристики на ad hoc модула за 2017 г. относно самостоятелната заетост, филтрите и кодовете, които трябва да се използват, както и срокът, в който резултатите се изпращат на Комисията, се определят в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 януари 2016 година.
 За Комисията
 Председател
 Jean-Claude JUNCKER
 (1) ОВ L 77, 14.3.1998 г., стр. 3.
 (2) Регламент (ЕС) No 318/2013 на Комисията от 8 април 2013 г. за приемане на програмата от ad hoc модули за 2016—2018 г. за извадковото изследване на работната сила, предвидено в Регламент (ЕО) No 577/98 на Съвета (ОВ L 99, 9.4.2013 г., стр. 11).
 (3) Делегиран регламент (ЕС) No 1397/2014 на Комисията от 22 октомври 2014 г. за изменение на Регламент (ЕС) No 318/2013 за приемане на програмата от ad hoc модули за 2016—2018 г. за извадковото изследване на работната сила, предвидено в Регламент (ЕО) No 577/98 на Съвета (ОВ L 370, 30.12.2014 г., стр. 42).
 ПРИЛОЖЕНИЕ
 В настоящото приложение се определят техническите характеристики, филтрите и кодовете, които трябва да се използват в аd hoc модула относно самостоятелната заетост, предвиден за 2017 г. В него се определят и датите за предаване на данните на Комисията.
 Срок за предаване на резултатите на Комисията: 31 март 2018 г.
 Филтри и кодове, които трябва да се използват за изпращането на данните: съгласно приложение III към Регламент (ЕО) No 377/2008 на Комисията (1).
 Колони, предназначени за незадължителни тегловни коефициенти, които да се използват